CELEX: 22008D0075
Language: fi
Date: 2008-06-06 00:00:00
Title: ETA:n sekakomitean päätös N:o 75/2008, tehty 6 päivänä kesäkuuta 2008 , tilastoalan yhteistyön järjestämistä koskevista erityismääräyksistä tehdyn ETA-sopimuksen pöytäkirjan 30 muuttamisesta

25.9.2008   
            
            
               FI
            
            
               Euroopan unionin virallinen lehti
            
            
               L 257/41
            
         ETA:n SEKAKOMITEAN PÄÄTÖS
   
   N:o 75/2008,
   tehty 6 päivänä kesäkuuta 2008,
   tilastoalan yhteistyön järjestämistä koskevista erityismääräyksistä tehdyn ETA-sopimuksen pöytäkirjan 30 muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen pöytäkirjaa 30 muutettiin 8 päivänä kesäkuuta 2004 tehdyllä ETA:n sekakomitean päätöksellä N:o 90/2004 (1).
            
         
               (2)
            
            
               Vuosiksi 1998–2002 tehtyä ETA:n tilasto-ohjelmaa ei enää sovelleta ja se olisi tästä syystä poistettava sopimuksesta.
            
         
               (3)
            
            
               Pöytäkirjan 30 rakennetta olisi yksinkertaistettava.
            
         
               (4)
            
            
               Pöytäkirjan rakenteen yksinkertaistamisen ei pitäisi vaikuttaa vuosia 2003–2007 koskevan ETA:n tilastoyhteistyön sisältöön, sellaisena kuin se on sisällytetty pöytäkirjaan 30 ETA:n sekakomitean päätöksillä N:o 163/2003 (2) ja N:o 90/2004.
            
         
               (5)
            
            
               ETA:n tilasto-ohjelman vuosiksi 2008–2012 olisi perustuttava yhteisön tilasto-ohjelmasta vuosiksi 2008–2012 11 joulukuuta 2007 tehdyn Euroopan parlamentin ja neuvoston päätökseen N:o 1578/2007/EY (3) ja sen olisi sisällettävä sellaiset ohjelma-alueet, joita tarvitaan Euroopan talousalueen kaikkien merkityksellisten taloudellisten, sosiaalisten ja ympäristöä koskevien näkökohtien kuvaamiseksi ja seuraamiseksi.
            
         
               (6)
            
            
               Tämän vuoksi sopimuksen pöytäkirja 30 olisi muutettava, jotta laajennettu yhteistyö voitaisiin aloittaa 1 päivästä tammikuuta 2008,
            
         ON PÄÄTTÄNYT SEURAAVAA:
   1 artikla
   Muutetaan sopimuksen pöytäkirja 30 tämän päätöksen liitteen mukaisesti.
   2 artikla
   ETA-sopimuksen sopimuspuolten sopima komitealuettelo, joka sisältyy Euroopan talousyhteisön ja Euroopan hiili- ja teräsyhteisön ja niiden jäsenvaltioiden sekä EFTA-valtioiden Euroopan talousaluetta koskevan sopimuksen neuvottelujen yhteydessä tehtyihin yhteisesti hyväksyttyihin pöytäkirjamerkintöihin pöytäkirjan 30 osalta, ei vaikuta EFTA-valtioiden osallistumiseen muihin EY:n komiteoihin tai elimiin pöytäkirjassa 30 olevan 1 artiklan 2 kohdan, sellaisena kuin se on muutettuna tällä päätöksellä, mukaisesti.
   3 artikla
   Tämä päätös tulee voimaan sitä päivää seuraavana päivänä, jona viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle (4).
   Sitä sovelletaan 1 päivästä tammikuuta 2008.
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 6 päivänä kesäkuuta 2008.
      
         
            ETA:n sekakomitean puolesta
         
         
            Puheenjohtaja
         
         Alan SEATTER
         
      
   
   
      (1)  EUVL L 349, 25.11.2004, s. 52.
   
      (2)  EUVL L 41, 12.2.2004, s. 64.
   
      (3)  EUVL L 344, 28.12.2007, s. 15.
   
      (4)  Valtiosäännön asettamista vaatimuksista ei ole ilmoitettu.
   
      LIITE
      Korvataan sopimuksen pöytäkirja 30 seuraavasti:
      
         ”1 artikla
         Yleiset määräykset
         1.   Sopimuspuolten kansallisten tilastolaitosten, Euroopan yhteisöjen tilastotoimiston (Eurostat) ja EFTA:n tilastolaitoksen (ESO) edustajien konferenssi ohjaa tilastoyhteistyötä, kehittää tilastoyhteistyötä varten ohjelmia ja menettelytapoja, jotka sovitetaan läheisesti yhteen yhteisön ohjelmien ja menettelytapojen kanssa, sekä seuraa niiden toteuttamista. Tämä konferenssi ja tilasto-ohjelmakomitea (SPC) järjestävät tehtävänsä tämän pöytäkirjan täytäntöönpanemiseksi SPC:n ja ETA:n konferenssin yhteisissä kokouksissa SPC:n ja ETA:n konferenssin vahvistamaa erityistä työjärjestystä noudattaen.
         2.   EFTA-valtiot osallistuvat yhteistyön käynnistymisestä lähtien täysipainoisesti ilman äänioikeutta tässä pöytäkirjassa tarkoitettujen ohjelmien ja toimien yhteydessä EY:n komiteoihin ja muihin elimiin, jotka avustavat EY:n komissiota näiden ohjelmien ja toimien hallinnoinnissa ja kehittämisessä.
         3.   EFTA-valtiot toimittavat tilastotietonsa Eurostatille tallentamista, käsittelyä ja levittämistä varten. Tätä varten ESO toimii tiiviissä yhteistyössä EFTA-valtioiden ja Eurostatin kanssa varmistaakseen, että EFTA-valtiot toimittavat tiedot asianmukaisesti ja että tiedot toimitetaan eri käyttäjäryhmille tavanomaisia levityskanavia käyttäen osana ETA:n tilastoja.
         4.   EFTA-valtiot vastaavat ylimääräisistä kustannuksista, joita Eurostatille aiheutuu kyseisten maiden tietojen tallentamisesta, käsittelemisestä ja levittämisestä.
         5.   EFTA-valtiot osallistuvat niiden osallistumisesta tässä pöytäkirjassa tarkoitettuihin ohjelmiin ja toimiin syntyvien, muusta kuin tietojen tallentamisesta, käsittelemisestä ja levittämisestä aiheutuvien yhteisön yleiskustannusten rahoitukseen sopimuksen 82 artiklan 1 kohdan b alakohdan mukaisesti.
         6.   EFTA-valtioiden tilastotietojen käsittelyä säännellään yhteisön tilastoista 17 päivänä helmikuuta 1997 annetulla neuvoston asetuksella (EY) N:o 322/97 (EYVL L 52, 22.2.1997, s. 1).
         7   Laaditaan ESO:n ja Eurostatin yhteinen vuosikertomus, jossa arvioidaan, onko pöytäkirjan perusteella suunnitellut tavoitteet saavutettu ja ensisijaiset ja muut toimet toteutettu, ja se annetaan 1 kohdassa tarkoitetulle SPC:n ja ETA:n konferenssille sekä ETA:n sekakomitealle.
         2 artikla
         Tilasto-ohjelma vuosiksi 2003–2007
         1.   Euroopan parlamentin ja neuvoston päätöksellä perustettu yhteisön tilasto-ohjelma vuosiksi 2003–2007, johon viitataan 4 kohdassa, muodostaa perustan 1 päivän tammikuuta 2003 ja 31 päivän joulukuuta 2007 välisenä aikana toteutettaville ETA:n tilastotoimille. Kaikkia vuosia 2003–2007 koskevan yhteisön tilasto-ohjelman keskeisiä aloja ja tilastoteemoja on pidettävä merkityksellisinä ETA:n tilastoyhteistyön kannalta, ja EFTA-valtioiden on voitava osallistua niihin täysimääräisesti.
         2.   EFTA:n tilastolaitos laatii 1 päivästä tammikuuta 2003 alkaen vuosittain erityisen ETA:n vuotuisen tilasto-ohjelman yhdessä EFTA:n kansallisten tilastolaitosten johtajien työryhmän kanssa. ETA:n vuotuinen tilasto-ohjelma toimii komission 4 kohdassa tarkoitetun Euroopan parlamentin ja neuvoston päätöksen mukaisesti laatiman vuotuisen toimintaohjelman osana ja rinnalla.
         3.   EFTA-valtiot osallistuvat 1 päivästä tammikuuta 2003 alkaen sopimuksen 82 artiklan 1 kohdan a alakohdan ja sopimusta koskevien varainhoitoasetusten mukaisesti toiminnan rahoitukseen määrällä, joka on 75 prosenttia yhteisön talousarvion budjettikohdissa B5-600A ja B5-600B tai ne myöhemmin korvaavassa momentissa (tilastotietopolitiikka) mainitusta määrästä.
         4.   Seuraavat yhteisön säädökset liittyvät tähän artiklaan:
         
                     —
                  
                  
                     
                        32002 D 2367: Euroopan parlamentin ja neuvoston päätös N:o 2367/2002/EY, tehty 16 päivänä joulukuuta 2002, yhteisön tilasto-ohjelmasta vuosiksi 2003–2007 (EYVL L 358, 31.12.2002, s. 1), sellaisena kuin se on muutettuna seuraavalla:
                     
                                 —
                              
                              
                                 
                                    32004 D 0787: Euroopan parlamentin ja neuvoston päätös N:o 787/2004/EY, tehty 21 päivänä huhtikuuta 2004 (EUVL L 138, 30.4.2004, s. 12).
                              
                           
               3 artikla
         Tilasto-ohjelma vuosiksi 2008–2012
         1.   Euroopan parlamentin ja neuvoston päätöksellä perustettu yhteisön tilasto-ohjelma vuosiksi 2008–2012, johon viitataan 4 kohdassa, muodostaa perustan 1 päivän tammikuuta 2008 ja 31 päivän joulukuuta 2012 välisenä aikana toteutettaville ETA:n tilastotoimille. Kaikkia vuosia 2008–2012 koskevan yhteisön tilasto-ohjelman keskeisiä aloja ja tilastoteemoja on pidettävä merkityksellisinä ETA:n tilastoyhteistyön kannalta, ja EFTA-valtioiden on voitava osallistua niihin täysimääräisesti.
         2.   EFTA:n tilastolaitos laatii 1 päivästä tammikuuta 2008 alkaen vuosittain erityisen ETA:n vuotuisen tilasto-ohjelman yhdessä Eurostatin kanssa. ETA:n vuotuinen tilasto-ohjelma toimii komission 4 kohdassa tarkoitetun Euroopan parlamentin ja neuvoston päätöksen mukaisesti laatiman vuotuisen toimintaohjelman osana ja rinnalla. Sopimuspuolet hyväksyvät ETA:n vuotuisen tilasto-ohjelman omien sisäisten menettelyjensä mukaisesti.
         3.   EFTA-valtiot osallistuvat 1 päivästä tammikuuta 2008 alkaen sopimuksen 82 artiklan 1 kohdan a alakohdan ja sopimusta koskevien varainhoitoasetusten mukaisesti toiminnan rahoitukseen määrällä, joka on 75 prosenttia yhteisön talousarvion budjettikohdissa 29 02 03 ja 29 01 04 01 (tilastotietopolitiikka) mainitusta määrästä.
         4.   Seuraava yhteisön säädös liittyy tähän artiklaan:
         
                     —
                  
                  
                     
                        32007 D 1578: Euroopan parlamentin ja neuvoston päätös N:o 1578/2007/EY, tehty 11 päivänä joulukuuta 2007, yhteisön tilasto-ohjelmasta vuosiksi 2008–2012 (EUVL L 344, 28.12.2007, s. 15).”